Moments | LekkeSlaap
Adres: Swartrivierstraat 35, Kleinmond, 7195, Wes-Kaap
Vanaf R6 265 per nag (plek vir 8)
Moments is 'n groot, luukse selfsorghuis in die boonste deel van Kleinmond wat verblyf vir groepe van 2 tot 8 mense bied.
Moments beskik oor 4 slaapkamers wat elkeen gerieflik ingerig is en oor en suite-badkamers met storte beskik. Daar is koningingrootte-beddens in 2 kamers en koninggrootte-beddens in 2 kamers wat elkeen as 2 enkelbeddens opgemaak kan word. Beddegoed en badhanddoeke word voorsien.
Die kombuis is ten volle toegerus vir selfsorg met 'n yskas-vrieskas, 'n stoof met 'n oond, 'n mikrogolfoond, eetgerei, breekware en die nodige toebehore. Daar is 'n skottelgoedwasser en 'n wasmasjien is ook op versoek beskikbaar. Die oopplan-leefkamer beskik oor 'n eetkamerarea en 'n TV met DStv. Daar is WiFi beskikbaar.
Daar is braaigeriewe buite, 'n groot swembad en gemakstoele wat gaste kan benut. Verder is daar parkeerplek van die straat af en in 'n motorhuis beskikbaar. Ongelukkig word troeteldiere nie toegelaat nie en rook is verbode in die huis.
Moments is net 500 m van die Kleinmond Gholfklub af, 850 m van 'n sentrale winkelsentrum af en 1 km van die Kleinmond-strand af. Kleinmond, met sy stil strande en Haweweg interessante winkeltjies en restaurante, is 'n fantastiese bestemming as jy wil wegbreek van die stad se geraas. Daar is ook 'n paar lieflike wynplase in die area waar gaste kan wynproe en smullekker kos kan geniet. Hermanus is net 35 km ver en die Harold Porter Botaniese Tuin en pikkewynkolonie by Stony Point in Bettysbaai is minder as 15 km van Kleinmond af.
Swartrivierstraat 35, Kleinmond, 7195, Wes-Kaap
Vanaf R6 265
https://travelground.imgix.net/AAEAAQAAAAAAAAAAAAAAJDJkZmQ4MzdjLWI3MjctNGRkMi1hOTVjLTU5ODA4NjJkNmVhYg?w=1440&h=960&fit=crop&auto=format Vanaf R6 265 per nag (plek vir 8) 35 Swartrivier Road Kleinmond 7195 Wes-Kaap 086 999 0018 15:00-19:00 10:00 -34.333401265587 19.037220402447